vanemale pojale jäid eelmisel hooajal kootud kindad väikseks. mitte et see käsi nüüd hirmsasti kasvanud oleks, aga eks kinnaste pesu tegi oma töö ja ju nad oleks võinud juba alguses natuke suuremad olla.  uued kindad tulid rohelise ja pruuniga kuna ma justkui  mäletasin, et sellistes toonides on talvejope. hiljem selgus, et see talvejope on hoopis rohelise ja halliga. nii et kõige paremini sobivad need kindad hoopis jopega, mille olemasolu ma unustanud olin.  lasin lapsel raamatust mustri valida ja ta valis sellise ruudulise. esialgu proovisin ka pöidla ruuduliseks teha, aga ei jäänud hea. kitsas oli. nii et sai sedapidi triibuline hoopis. laps on rahul:)       teine poeg ei veel soovi avaldanud, et tahaks käia ema kootud käpikutes. venna väikseks jäänud  kindaid proovis küll, aga ei olnud üldse seda nägu, et need kaubaks läheks. eks näis mis ta asjast arvab kui käpikuaeg käes on. aga temaga on see riietumisteema üldse selline keeruline. igahommikused lahingud.    vardad nr 3  lõng kohalik maavillane